stanford-oval/wikipedia huggingface dataset:
קטר איירווייז
תולדות החברה

החברה נוסדה ב-22 בנובמבר 1993 ביוזמת משפחת המלוכה והחלה לטוס ב-20 בינואר 1994 עם מטוס בואינג 737-200 בודד. לאחר מכן נכנסו לשירות שני מטוסי איירבוס A310 נוספים ומיד אחריהם 2 מטוסי בואינג 727 ושני מטוסי בואינג 747.
למרות הצמיחה המהירה החברה המשיכה להיות לא-כלכלית, ובשנת 1997 הוחלפה ההנהלה, וההנהלה החדשה החלה לבצע שינויים נרחבים בחברה. כל המטוסים הישנים הוחלפו במטוסים חדשים מבית איירבוס והחברה הפכה לרווחית.
החברה מדורגת זה מספר שנים בצמרת של מספר סקרי איכות עצמאיים של חברת סקייטראקס (Skytrax).
ב-5 ביוני 2017 הודיעו ערב הסעודית, מצרים, לוב, בחריין, איחוד האמירויות הערביות ותימן על ניתוק היחסים הדיפלומטיים עם קטר, דבר אשר גרם לביטול טיסותיה של החברה למדינות אלה עד ביטול החרם ב-5 בינואר 2021.
חסויות

פרק זה לוקה בחסר. אנא תרמו לוויקיפדיה ו.  הייתה נותנת החסות של תחרויות רבות בעולם הספורט ושל קבוצות נוספות מלבד ברצלונה.
ב-9 במרץ 2013 חתמה קבוצת הכדורגל של ברצלונה על הסכם חסות, בו החל מעונת 2013–2014 יתפרסם שם החברה על חולצותיהם של שחקני הקבוצה, ובתמורה תקבל ברצלונה מהחברה סכום של 46 מיליון דולר לעונה. ההסכם נחתם עד לסוף עונת 2015–2016. החברה המשיכה לשמש כספונסר גם בעונת 2016–2017.
צי המטוסים

צי המטוסים של החברה נכון לינואר 2023:
| כלי טיס | בצי | בהזמנה | נוסעים> J | נוסעים> Y+ | נוסעים> Y | נוסעים> סה"כ | הערות |  |
| --- | --- | --- | --- | --- | --- | --- | --- | --- |
| איירבוס A319-100LR | 2 | — | — | 8 | 102 | 110 |  |  |
| איירבוס A320-200 | 29 | — | — | 12 | 132 | 144 |  |  |
| איירבוס A320-200 | 29 | — | — | 12 | 120 | 132 |  |  |
| איירבוס A321-200 | 1 | — | — | 12 | 170 | 182 |  |  |
| איירבוס A321neo | — | 40 | טרם נקבע | טרם נקבע | טרם נקבע | טרם נקבע | יתקבלו החל משנת 2023 |  |
| איירבוס A321LR | — | 10 | טרם נקבע | טרם נקבע | טרם נקבע | טרם נקבע | יתקבלו החל משנת 2023 |  |
| איירבוס A330-200 | 6 | — | — | 24 | 248 | 272 |  |  |
| איירבוס A330-300 | 8 | — | — | 30 | 275 | 305 |  |  |
| איירבוס A350-900 | 34 | — | — | 36 | 247 | 283 |  |  |
| איירבוס A350-1000 | 19 | 23 | — | 46 | 281 | 327 |  |  |
| איירבוס A380-800 | 10 | — | 8 | 48 | 461 | 517 |  |  |
| בואינג 777-200LR | 35 | — | — | 42 | 217 | 259 |  |  |
| בואינג 777-300ER | 53 |  | — | 46 | 316 | 358 |  |  |
| בואינג 777-300ER | 53 |  | — | 24 | 388 | 412 |  |  |
| בואינג 777-300ER | 53 |  | — | 42 | 312 | 354 |  |  |
| בואינג 777-8 | — | 10 | טרם נקבע | טרם נקבע | טרם נקבע | טרם נקבע |  |  |
| בואינג 777-9 | — | 50 | טרם נקבע | טרם נקבע | טרם נקבע | טרם נקבע |  |  |
| בואינג 787-8 | 30 | — | — | 22 | 232 | 254 |  |  |
| בואינג 787-9 | 16 | 14 | — | 30 | 281 | 311 |  |  |
מטוסי מטען
| בואינג 747-8F | 2 | — | מטען | מטען | מטען | מטען |  |  |
| בואינג 777F | 24 | 2 | מטען | מטען | מטען | מטען |  |  |
| סך הכול | 269 | 149 |  |  |  |  |  |  |
שיתוף פעולה עם ישראל

עקב אי קיומם של יחסים דיפלומטיים בין ישראל לקטר, קטר איירווייז אינה מפעילה טיסות לישראל. עם זאת, אזרחי ישראל יכולים לטוס עם החברה כמו אזרחי מדינות אחרות (גם ללא דרכון זר), ואף לקבל מהחברה אשרת כניסה לקטר במסגרת מעבר במדינה בין טיסות בין-לאומיות - אך זאת רק במקרים מסוימים מאוד.
הערות שוליים

↑  כבר שנה חמישית: קטאר איירווייז היא חברת התעופה הטובה בעולם, באתר כלכליסט, 19 ביוני 2019
↑  עמית קוטלר, למרות הנתק: קטר איירווייס זכתה בתואר "חברת התעופה הטובה בעולם", באתר ynet, 20 ביוני 2017
↑  איל שפירא‏, נחשפו 100 חברות התעופה הטובות לשנת 2021. אל על בפנים?, באתר וואלה, 29 בספטמבר 2021
↑  רועי קייס, דרמה: מדינות ערביות מנתקות יחסים עם קטר, באתר ynet, 5 ביוני 2017
| Oneworld |
| --- | --- | --- |
| מייסדות | אמריקן איירליינס • בריטיש איירווייז • קוואנטס • קת'אי פסיפיק |  |
| חברות | פינאייר • איבריה • LATAM צ'ילה • ג'פאן איירליינס • רויאל ג'ורדניאן • מלזיה איירליינס • LATAM ברזיל • סרילנקן איירליינס • קטר איירווייז • LATAM אקוודור • LATAM אקספרס • LATAM ארגנטינה • LATAM פרגוואי • LATAM פרו • LATAM קולומביה • אייר נוסטרום • BA סיטיפלייר • קת'אי דראגון • קומאייר • גלובוס איירליינס • איבריה אקספרס • J אייר • JAL אקספרס • ג'פאן טרנסאושן אייר • ג'טקונקט • ניקי • OpenSkies • קוואנטס לינק • סאן אייר • נורדי רז'יונל איירליינס • אלסקה איירליינס |  |
| חברות עבר | אייר ברלין • אייר לינגוס • מאלב • מקסיקנה • קנדיאן איירליינס  • US Airways |  |
| --- | --- |
בקרת זהויות :  ISNI: 0000 0004 5908 8190
קדמת עדן (רומן)

| --- | --- |

עטיפת הספר בעברית
 מידע כללי
 מאת:  ג'ון סטיינבק
 שפת המקור:  אנגלית
 סוגה:  רומן 
 מקום התרחשות:  סלינס 
 תקופת התרחשות:  העידן המוזהב 
 הוצאה
 הוצאה:  הוצאת וייקניג 
 תאריך הוצאה:  1952
 מספר עמודים:  602
 קישורים חיצוניים
 הספרייה הלאומית:  001318443, 003577233, 002024698, 002024695
 
קדמת עדן (באנגלית: East of Eden) הוא רומן מפתח מאת זוכה פרס נובל לספרות, ג'ון סטיינבק. הרומן התפרסם ב-1952 והוא משל לעלילת קין והבל על בסיס חוויותיו של סטיינבק מעמק סלינה שבקליפורניה. העלילה מתרחשת בין מלחמת האזרחים האמריקאית למלחמת העולם הראשונה ומגוללת את סיפורם של שני אחים ושני דורות.
עלילת הספר

הרומן מתחיל בתיאור של עמק סלינה שבקליפורניה וממשיך בתיאור של סמואל וליזה המילטון, מהגרים מאירלנד. הזוג מגדל תשעה ילדים במציאות לא קלה של שלהי המאה ה-19. סמוך לבגרותם, אדם טראסק רוכש את החווה הטובה ביותר בעמק סלינה. אדם סבל ילדות נוקשה לצד אחיו צ'ארלס. הוא עזב את בית הוריו אל הצבא ולאחר מכן נדד ברחבי היבשת. בנדודיו הסתבך בכמה מעשי ביזה ואף ביקש מצ'ארלס לשלם עבור בגדים שבזז. בהמשך אדם חוזר אל החווה בדיוק כשאביו נפטר ומוריש לכל אחד מהאחים 50,000 דולר.
במקביל מתוארת הנערה קטי. היא סדיסטית, קרה, מחושבת ומניפולטיבית. היא גדלה בחווה סמוכה לחוות האחים ומשתמשת במיניותה כדי להשיג את מבוקשה. באחד הערבים היא מציתה את בית הוריה על יושביו והורגת את הוריה. בהמשך היא מוכית על ידי סרסור ומוטלת במצב קשה ליד חוות האחים. אדם לא מודע לעברה של קטי, מתאהב בה ונושא אותה לאישה. קטי מפתה את צ'ארלס מיד לאחר נישואיה לאחיו אדם. הזוג עובר להתגורר בעמק סלינה בעוד קטי בהריון ולא מרוצה מהריונה, ולבסוף יולדת תאומים. השאלה נשארת פתוחה מיהו אבי הילדים, אדם או צ'ארלס, או שמא כל אחד מהם הוא אבי עובר אחד. לאחר שקטי ילדה תאומים היא יורה באדם ובורחת. קטי הופכת להיות פרוצה בבית בושת מצליח, היא משנה את שמה לקייט ומתכוונת לכבוש את ליבו של הבעלים. המקום הופך לידוע בסדיזם.
אדם נותר לגדל את ילדיו לבדו ונעזר בסמואל המילטון ובמשרת הסיני, ששמו לי. בהמשך העלילה מתוארות שיחותיהם הפילוסופיות של סמואל, אדם ולי. הם דנים על סיפור קין והבל ולי שכבר הפך להיות בן בית, טוען כי סיפור קין והבל לא תורגם כיאות לאנגלית. הוא מספר על השפה העברית ועל פירושים לסיפור התנ"כי בעברית.
התאומים כיילב (הצורה האנגלית של השם: כָּלֵב) ואהרון (משול לקין והבל) גדלים ללא ידיעה כי אמם היא קייט ולמעשה מעולם לא עזבה את העמק. בבגרותם כיילב מחליט לעבוד כחקלאי, בעוד אהרון בוחר להיות כומר. על רקע מלחמת העולם הראשונה, כיילב פותח בעסק עם אחד מבניו של סמואל. העסק מצליח מעבר לציפיותיו של כיילב. הוא מחליט 'לקנות את אהבת אביו' ומתכנן להעניק לאביו מתנה של 15,000 דולר בחג ההודיה ובמקביל אחיו אהרון חוזר מלימודיו. אווירת מתח אופפת את הבית. אדם אינו מקבל את מתנתו של כיילב ומבקש ממנו להחזיר כל פרוטה מאחר שהרווח נעשה על חשבון החיילים בחזית.
כנקמה, כיילב שכבר יודע מי היא קייט, לוקח את אחיו לבית הבושת ומראה לו את אמם. עולמו של אהרון נשבר לרסיסים. הוא בורח, מתגייס למלחמה ונהרג. כשאדם מגלה הוא מקבל שבץ מוחי ובעודו גוסס לי מתחנן לפניו שיסלח לבנו. הוא מברך את בנו בברכתו של האל לקין: 'תמשול'.
הסרט

הרומן קדמת עדן עובד לסרט באותו שם שיצא ב-1955 בכיכובו של ג'יימס דין. הסרט זכה בפרסי הגלובוס, קאן ובטקס פרסי האוסקר.
ב-1981 הופקה מיני סדרה קדמת עדן.
הערות שוליים

↑  Carl Nolte,‏ In Steinbeck Country, באתר עיתון San Francisco Chronicle
↑  אנציקלופדיה לספרות, מיריים וובסטר
| --- | --- |
בקרת זהויות :  NLI: 987007420616905171  PLWABN: 9810624567305606  BnF: cb12409633x (data)  GND: 4134765-1  LCCN: no2019170389  SUDOC: 033206597  VIAF: 207058296   WorldCat (עם VIAF): 207058296
קונסטנצה מאראגון, קיסרית האימפריה הרומית הקדושה

קונסטנצה מאראגון (בספרדית Constanza de Aragón – קונטנסה דה אראגון, בהונגרית:  Aragóniai Konstancia – קונסטנציה; בגרמנית: Konstanze von Aragón קונסטנֶה ‏; 1179 – 23 ביוני 1222) הייתה נסיכה ספרדית, מלכת הונגריה מנישואיה הראשונים וקיסרית האימפריה הרומית הקדושה מנישואיה השניים.
קורות חייה

קונסטנצה מאראגון הייתה בתם של אלפונסו השני, מלך אראגון וסאנצ'ה מקסטיליה, מלכת אראגון(אנ').
עם מות אביה בשנת 1196 החליט המלך החדש, אחיה של קונסטנצה, פרו השני, מלך אראגון להשיא אותה לאימרה הראשון, מלך הונגריה בשנת 1198. בשנת 1199 או שנה לאחר מכן נולד בנה לסלו השלישי, מלך הונגריה. מותו של בעלה העלה לכס המלוכה את בנה הקטין תחת העוצרות של אנדראש השני, מלך הונגריה. העוצר חמד את כס המלוכה לעצמו וגירש את קונסטנצה ובנהּ שמצאו מקלט בווינה שם נפטר לסלו ביום 7 במאי 1205 וקונסטנצה חזרה לממלכת אראגון.
באראגון פרשה קונסטנצה למנזר אותו ייסדה אמהּ לאחר מות בעלה – אביה של קונסטנצה, היא שהתה במנזר במשך 5 שנים עד שהאפיפיור אינוקנטיוס השלישי החליט בעצה עם מלך אראגון להשיא אותה לבן חסותו פרידריך השני, קיסר האימפריה הרומית הקדושה.
קונסטנצה ופרידריך נישאו בעיר מסינה ביום 15 באוגוסט 1209 והיא הוכתרה כמלכת סיציליה. בעת הנישואים היה החתן בן 14 והכלה בת 30 אך הפרש השנים גושר על ידי אהבה עזה. יש היסטוריונים הגורסים כי קונסטנצה שימשה גם כדמות אם לפרידריך שהתייתם מאימו בילדותו.
בשנת 1211 נולד בנם המשותף היינריך. בשנת 1212 הוכתר פרידריך כמלך גרמניה וקונסטנצה נותרה בסיציליה עד לשנת 1220 ובשנת 1215 היא הוכתרה כמלכת גרמניה בטקס ההכתרה השני של בעלה.
בשנת 1220 הוכתרו פרידריך וקונסטנצה כקיסרי האימפריה הרומית הקדושה והיינריך הוכתר כמלך גרמניה. בשנת 1222 נפטרה קונסטנצה ונקברה בקתדרלת פלרמו.
הערות שוליים

↑  David Abulafia. Frederick II: a medieval emperor. Oxford University Press US, 1992 ISBN 0195080408 page 107
| --- | --- |
בקרת זהויות :  BNE: XX5467072  GND: 136421490  ISNI: 0000 0000 9722 4510  NKC: mzk2011622114  VIAF: 80767804   WorldCat (עם VIAF): 80767804
צ'רלאק

| --- | --- |

 מדינה:  רוסיה רוסיה
 אובלסטי:  מחוז אומסק מחוז אומסק
 חבל ארץ:  סיביר
 תאריך ייסוד:  1720
 גובה:  108 מטרים
 אוכלוסייה:  ‏
  ‑ בעיירה:  10,024 (2023)
 קואורדינטות:  54°10′15″N 74°46′00″E﻿ / ﻿54.170833333333°N 74.766666666667°E﻿ / 54.170833333333; 74.766666666667 
 אזור זמן:  UTC +6
  מפת מיקום  מפה מפורטת   (למפת רוסיה מוגדלת) מוסקבה סנקט פטרבורג נובוסיבירסק אנאדיר נורילסק סקנדינביה אי רו פה  קזחסטן איראן סין מונגוליה ק. יפן האוקיינוס השקט  אוקיינוס הקרח הצפוניצ'רלאק(למפת רוסיה רגילה) מוסקבה סנקט פטרבורג נובוסיבירסק אנאדיר נורילסק סקנדינביה אי רו פה  קזחסטן איראן סין מונגוליה ק. יפן האוקיינוס השקט  אוקיינוס הקרח הצפוניצ'רלאק(למפת מחוז אומסק רגילה) אומסק טרה בולשרצ'יה טיוקלינסק נזיבאייבסק ליובינסקי קלצ'ינסק איסילקול טאבריצ'סקויה קזחסטן נובוסיבי. טומסק טיומןצ'רלאק(למפת מחוז אומסק מוגדלת) אומסק טרה בולשרצ'יה טיוקלינסק נזיבאייבסק ליובינסקי קלצ'ינסק איסילקול טאבריצ'סקויה קזחסטן נובוסיבי. טומסק טיומןצ'רלאק  he tabBackground:;tabBorder:#aaa;defaultTab:0;
צ'רלאק (ברוסית: Черлак) הוא יישוב בסגנון עירוני (רו') ברוסיה, במחוז אומסק.
היסטוריה

צ'רלאק הוקמה כמאחז, אחד מתוך מספר מאחז אשר הוקמו לאורך נהר אירטיש. מטרתם של מאחזים אלו הייתה להגן על יישובים רוסים ומסחר. היישוב הוקם בשנת 1720, במקום הייתה יחידה של עשרים קוזאקים אשר, יחידות במקום התחלפו מעת לעת. ב-1730 הוחלט ליישב כאן חלק החיילים באופן קבוע.
ב-1745 צ'רלאק הוקמה במקום חדש. החל מ-1762 בקרבת המקום החלו להתיישב צמיתים.
לקראת המאה ה-20 צ'רלאק כבר היה ליישוב מבוסס, אוכלוסיית המקום עסקה בגידול חיטה ומסחר.
אוכלוסייה

אוכלוסיית צ'רלאק לפי שנים:
| 0 | 1 | 2 |
| --- | --- | --- |
|  | שנה | מספר תושבים |
| 1 | 1939 | 7,754 |
| 2 | 1959 | 11,654 |
| 3 | 1989 | 11,840 |
| 4 | 2015 | 10,636 |
| 5 | 2021 | 10,502 |
קיקו (1993)

פרנסיסקו מנואל ג'ראלדו רוזה (בפורטוגזית: Francisco Manuel Geraldo Rosa; נולד ב-20 בינואר 1993) הוא כדורגלן פורטוגזי, המשחק בעמדת המגן השמאלי באומוניה ניקוסיה.
קריירה

קיקו נולד באלקסאר דו סאל שבפורטוגל. הוא החל לשחק כדורגל בקבוצת הנוער של ויטוריה סטובל הפורטוגזית, וערך את הופעת הבכורה שלו במדי הקבוצה הבוגרת בליגת העל הפורטוגלית ב-6 בינואר 2012, בתיקו 1–1 עם אקדמיקה דה קוימברה. המאמן, ברונו ריביירו, נתן לו קרדיט בקבוצה הבוגרת, אך לאחר שעזב - ירד קיקו שוב לקבוצת הנוער ובמהלך ארבע עונות נע בין קבוצת הנוער לקבוצה הבוגרת, בה שיחק 29 משחקים.
בעונת 2015/2016 הוא הושאל לאקדמיקו ויסו מהליגה הפורטוגזית השנייה, בה הפך לשחקן הרכב כשב-24 משחקים הוא כבש שלושה שערים. גם כאן הוא שיחק תחת המאמן ברונו ריביירו.
בעונת 2016/2017 הוא עבר יחד עם המאמן ריביירו לפורט וייל מהליגה האנגלית השלישית, ירד איתה ליגה וחזר לעונה אחת באקדמיקו ויסו.
ב-30 במאי 2018 חתם בארוקה, גם היא מהליגה הפורטוגזית השנייה. עם זאת, המועדון הקפריסאי דוקסה קאטוקופיה טען שקיקו חתם אצלם, והודיע כי יפתח בהליכים משפטיים נגדו בבית הדין של פיפ"א. קיקו שיחק בארוקה 31 משחקים, בהם ספג 10 כרטיסים צהובים, ובסוף העונה ירד עם הקבוצה לליגה הפורטוגלית השלישית.
בעונת 2019/2020 הוא שיחק באולימפיאקוס ניקוסיה מליגת העל הקפריסאית, וביולי 2020 עבר ליריבה העירונית, אומוניה ניקוסיה. באומוניה הוא שימש כגיבוי למגן יאן לקג'קס, ושותף רק ב-7 משחקי ליגה, בהם כבש שער אחד וזכה עם הקבוצה באליפות. כמו כן, הוא שיחק בשלושה משחקים בשלב הבתים של הליגה האירופית.
ב-6 ביולי 2022 הוא חתם אצל אנורתוסיס פמגוסטה.
קיקו שותף במשחקים רבים של הנבחרות הצעירות של פורטוגל, אך לא הצליח להגיע לנבחרת הבוגרת.
תארים

אליפות קפריסין (1): 2020/2021
הערות שוליים

↑  "Liga ZON Sagres - Day 14". foradejogo.net. נבדק ב-22 ביוני 2016. {{cite web}}:  (עזרה)
↑  "V. Setúbal empresta Kiko ao Académico de Viseu". SAPO Desporto (בפורטוגזית). 21 באוגוסט 2015. נבדק ב-22 ביוני 2016. {{cite news}}:  (עזרה)
↑  Baggaley, Mike (5 ביולי 2016). "Port Vale sign Portuguese left back Kiko". The Sentinel. נבדק ב-5 ביולי 2016. {{cite news}}:  (עזרה)
↑  Baggaley, Mike (21 בפברואר 2017). "Kiko committed to Port Vale as Valiants fight for safety". Stoke Sentinel (באנגלית). נבדק ב-21 בפברואר 2017. {{cite news}}:  (עזרה)
↑  "Port Vale: Thirteen senior players leave club after relegation to League Two". BBC Sport. 19 במאי 2017. נבדק ב-20 במאי 2017. {{cite news}}:  (עזרה)
↑  "Lateral Kiko está de regresso ao Académico de Viseu". DSport (בEuropean Portuguese). 18 ביולי 2017. נבדק ב-9 בנובמבר 2017. {{cite news}}:  (עזרה)
↑  "Oficial: Kiko reforça defesa do Arouca". O Jogo (בEuropean Portuguese). 17 ביוני 2018. נבדק ב-21 ביוני 2018. {{cite news}}:  (עזרה)
↑  "Arouca anuncia contratação de Kiko". Record PT (בEuropean Portuguese). 17 ביוני 2018. נבדק ב-21 ביוני 2018. {{cite news}}:  (עזרה)
↑  "ABOLA.PT - Liga 2 - Kiko terá assinado pelo Arouca… e pelo Doxa". Abola.pt (בפורטוגזית). 30 במאי 2018. נבדק ב-21 ביוני 2018. {{cite news}}:  (עזרה)
↑  "Olympiakos Nicosia / Ολυμπιακός Λευκωσίας". www.facebook.com (באנגלית). נבדק ב-3 ביולי 2019. {{cite web}}:  (עזרה)
↑  "Δ.Σ. ΚΟΠ: Απόφαση για διακοπή του Πρωταθλήματος Cyta και του Κυπέλλου Coca - Cola". Κυπριακή Ομοσπονδία Ποδοσφαίρου. 15 במאי 2020. {{cite web}}:  (עזרה)
↑  "Ομόνοια: Τριφυλλοφόρος… διετίας με κάθε επισημότητα ο Κίκο! | Goal News Cy" (ביוונית). 1 ביולי 2020. נבדק ב-1 ביולי 2020. {{cite news}}:  (עזרה)
↑  "Portugal - Cuba". FIFA. נבדק ב-22 ביוני 2016. {{cite web}}:  (עזרה)
↑  Ojewunmi, Moses (5 במאי 2021). "Shehu Abdullahi wins Cypriot championship with Omonia Nicosia". Latest Sports News In Nigeria. נבדק ב-6 במאי 2021. {{cite news}}:  (עזרה)
קווין בורלה

בורלה במירוץ השליחים באליפות אירופה באולמות, פריז 2011
קווין בורלה (בצרפתית: Kévin Borlée; נולד ב-22 בפברואר 1988) הוא אתלט בלגי, אלוף אירופה בריצת 400 מטר.
בורלה נולד בוולווה-סן-למבר שבבריסל. אחותו אוליביה, הגדולה ממנו בשנתיים, אף היא אצנית, המתחרה בריצת 100 מטר ובריצת 200 מטר. אחיו התאום ז'ונתן ואחיו הצעיר דילן מתחרים, כמוהו, בריצת 400 מטר. את השלושה מאמן אביהם, ז'אק בעצמו אתלט מצטיין סגן אלוף אירופה בריצת 200 מטר (1983). בעוד שז'ונתן הגיע לתוצאות טובות יותר מקווין, והוא מחזיק בשיא בלגיה, קווין הוא שהגיע להישגים גבוהים יותר באליפות העולם ובאליפות אירופה.
הישגים ספורטיביים

הישגו המשמעותי הראשון של בורלה בקנה מידה לאומי היה כשהיה בן 18, כשניצח באליפות בלגיה באולמות סגורים שנערכה בגנט ב-2006.
בשנת 2008 היה שותף לכמה הישגים מרשימים של נבחרת השליחים הבלגית ל-400X4 מטרים. הנבחרת, שכללה בתחילה אותו, את אחיו, את סדריק ואן ברנטגם ואת קריסטוף ביינס, שיפרה את השיא הבלגי בן 27 השנים בלמעלה משנייה, והעמידה אותו על 3:02.51 דקות. עם זאת, תוצאה זו הייתה חלשה במאית השנייה מהתוצאה הדרושה לשם השתתפות באולימפיאדת בייג'ינג (2008). ביינס הוחלף בנילס דוארינק, ובתחרות נוספת בה השתתפו, שיפרו את השיא פעם נוספת, ל-3:02.13 דקות, מה שהבטיח את השתתפותם במשחקים בבייג'ינג.
באולימפיאדה עצמה המשיכה רביעיית השליחים הבלגית לשבור את השיא הלאומי. לשלב הגמר עלתה במקום השישי, בתוצאה 3:00.67 דקות, ובגמר עצמו סיימה במקום החמישי, בתוצאה 2:59.37 דקות. בורלה התחרה גם בריצת 400 מטר ליחידים. הוא העפיל לשלב חצי הגמר, בו קבע שיא בלגי חדש (44.88 שניות), סיים שלישי במקצה שלו, והיה רחוק 6 מאיות השנייה מהעפלה לשלב הגמר.
לאחר האולימפיאדה עברו האחים בורלה לארצות הברית, והחלו להתאמן באוניברסיטת מדינת פלורידה שבטלהאסי. באליפות ה-NCAA סיים קווין במקום הרביעי בריצת 400 מטר, בעוד שז'ונתן סיים במקום הראשון תוך שהוא שובר את שיאו הלאומי של קווין, ומעמיד אותו על 44.78 שניות. השניים היו שותפים לזכייתה של נבחרת השליחים של אוניברסיטת מדינת פלורידה במדליית הזהב במירוץ השליחים.
באליפות העולם שנערכה בברלין ב-2009 לא הצליח לשחזר את התוצאות שהשיג. הוא העפיל לשלב חצי הגמר, וסיים במקום ה-12. נבחרת השליחים הבלגית (ממנה נעדר ז'ונתן עקב פציעה), סיימה במקום הרביעי. מיד לאחר האליפות סבל בורלה משבר מאמץ בעצמות שורש הרגל, אותה פציעה ממש ממנה סבל אחיו שבועות ספורים קודם לכן.
בראשית 2010 התאוששו האחים מפציעותיהם וחזרו לכושר. באליפות העולם באולם שנערכה בדוחה אותה שנה, השתתפו רק במירוץ השליחים. הם היו שותפים לזכייתה של הנבחרת הבלגית במדליית הכסף, שגם קבעה שיא לאומי חדש באולמות - 3:06.94 דקות. באליפות אירופה באתלטיקה שנערכה בברצלונה אותה שנה, רשם בורלה את הישג השיא שלו, כשניצח וזכה במדליית הזהב בריצת 400 מטר. בכך היה לאתלט הבלגי השלישי בהיסטוריה שמוכתר כאלוף אירופה, ולראשון מאז ניצח קארל ליסמונט בריצת המרתון ב-1971. אחיו ז'ונתן, שבחצי הגמר קבע שיא בלגי נוסף (44.71 שניות), נחלש בגמר וסיים במקום השביעי. נבחרת השליחים בה היו חברים השניים זכתה במדליית ארד.
במהלך 2011 שיפר בורלה את שיאו האישי בריצת 400 מטר, והעמידו על 44.74 שניות. באליפות העולם שנערכה בטגו באותה שנה זכה במדליית הארד. אחיו סיים במקום החמישי. נבחרת השליחים בה היו חברים סיימה במקום החמישי. באולימפיאדת לונדון (2012) סיים במקום החמישי, בריצת 400 מטר בתוצאה של 44.81 שניות, שתי מאיות השנייה מהר יותר מאחיו ז'ונתן שסיים שישי ובמקום שישי בריצת שליחים 4x400 מטר בתוצאה של 3:01.83 דקות.
קווין אלברס

קווין נאהין אלברס קמפוס (בספרדית: Kevin Nahin Álvarez Campos; נולד ב-15 בינואר 1999 בקולימה שבמקסיקו) הוא כדורגלן מקסיקני המשחק בעמדת המגן הימני בקבוצת פצ'וקה מליגת העל המקסיקנית ובנבחרת מקסיקו.
קריירת מועדונים

אלברס משחק בקבוצה הבוגרת של פצ'וקה מליגת העל המקסיקנית החל משנת 2018.
קריירה בינלאומית

ב-3 ביולי 2021 ערך אלברס את הופעת הבכורה שלו בנבחרת מקסיקו, בניצחון 4-0 על נבחרת ניגריה במשחק ידידות. הוא היה חלק מסגל נבחרת מקסיקו בטורניר גביע הזהב 2021, אך לא שיחק בטורניר.
קטר שבו

| --- | --- |

 מאפיינים כלליים
 יצרן:  רנו 
 מודל קודם:  רנו ז'יוואקאטר 
 מודל אחריו:  דופין 
 אורך:  3,663 מ"מ 
 רוחב:  1,430 מ"מ 
 גובה:  1,470 מ"מ 
 משקל:  600 ק"ג 
 בסיס גלגלים:  2,100 מ"מ 
 מפרט טכני
 מנוע:  מנוע בנזין 
 
קטר-שבו, 4CV (בצרפתית: Quatre Chevaux) היא מכונית מתוצרת יצרנית הרכב הצרפתית רנו, אשר יוצרה בין השנים 1947–1961.
דגם ה"קטר שבו" הורכב בישראל מ-1956 עד אוקטובר 1959. בישראל הורכבו 550 יחידות, מתוך 1,105,547 יחידות שנמכרו בעולם.
היסטוריה

בצרפת, חברת רנו החלה לייצר את ה"קטר-שבו" (בתרגום חופשי: ארבעה סוסים), משנת 1947, הקטר-שבו היה הרכב הנמכר ביותר בצרפת עד שנת 1955.
המנוע היה בין 4 צילינדרים בטור - 8 שסתומים, נפח של 760 סמ"ק, הספק מרבי 17 כ"ס. הגיר ידני 3 הילוכים, הרכב הגיע למהירות מקסימלית של 95 קמ"ש.
משקל: 585 ק"ג, אורך: 3,663 מ"מ, רוחב: 1,430 מ"מ, גובה: 1,450 מ"מ.
הדגם הורכב באוסטרליה, אנגליה, יפן (על ידי הינו מוטורס ובשם הינו-רנו 4CV), ספרד וישראל.
הקטר שבו יוצרה בגרסאות: סדאן, קבריולה ומסחרית.
מפעל קייזר-אילין תעשיות

המפעל החל להרכיב מגוון כלי רכב, תחילה מתוצרת קייזר-פרייזר כגון "קייזר מנהטן" והנרי ג'יי ובהמשך ג'יפ ויליס, ויליס ג'יפ סטיישן, ויליס ג'יפ טנדר, "קטר שבו" ודופין של רנו הצרפתית.
מפעל קייזר-אילין תעשיות > הרכבת הקטר שבו בישראל

לאחר שנחתם חוזה עם רנו הצרפתית, קייזר-אילין תעשיות הרכיב בנשר בין אפריל 1956 לאוקטובר 1959 550 יחידות.
גלריית תמונות

קטר שבו
קטר שבו
קטר שבו, מבט לתוך הרכב ולוח מחוונים
קטר שבו, מבט למנוע האחורי
קטר שבו, מבט ללוח המכשירים
קטר שבו בגרסת קבריולט
סמל רנו - קטר שבו, (1950)
קטר שבו ניידת משטרה
ראו גם

הינו-רנו 4CV
לקריאה נוספת

מדריך ישראל 1962, The Israel Motor Industry, קטר שבו 1957, 21 באוקטובר 2012
הערות שוליים

↑  קטר שבו, שנת 1958 - מפרט carfolio.com/specifications
↑  רנו קטר-שבו (4CV) יוצרה בין השנים 1947... - IVC - אספני כלי רכב הארצישראלים
קימלה

קימלה (בהונגרית: Kimle) הוא כפר במחוז גיור-מושון-שופרון, שבצפון-מערב הונגריה. הכפר הוקם בשנת 1966 על ידי איחוד שני כפרים הורוואטקימלה (Horvátkimle), קימלה הקרואטית, ומגיארקימלה (Magyarkimle), קימלה ההונגרית.
כמו כפרים רבים באירופה גם בקימלה מספר התושבים נמצא בירידה. כך, בשנת 1990 חיו בכפר 2,760 תושבים, ובשנת 2019 רק 2,178 תושבים.
יהודי קימלה

בשני הכפרים שהתאחדו לקימלה חיו יהודים בתקופות זמן שונות.
יהודי קימלה הקרואטית:
| שנה | מספר היהודים בכפר | כלל האוכלוסייה |
| --- | --- | --- |
| 1880 | 17 | 1,005 |
| 1910 | 24 |  |
| 1920 | 20 |  |
| 1930 | 2 |  |
| 1941 | 1 | 986 |

יהודי קימלה ההונגרית:
| שנה | מספר היהודים בכפר | כלל האוכלוסייה |
| --- | --- | --- |
| 1880 | 2 | 623 |
| 1910 | 18 |  |
| 1920 | 26 |  |
| 1930 | 23 |  |
| 1941 | 15 | 842 |
הערות שוליים

↑  נתוני הכפר באתר הלמ"ס ההונגרי
↑  מפקדי האוכלוסין של יהודי הונגריה, 1993
↑  מפקדי האוכלוסין של יהודי הונגריה, 1993
| יישובים במחוז גיור-מושון-שופרון |
| --- | --- | --- |
| ערי המחוז | שופרון  • גיור  |  |
| ערים |  בלד •  צ'ורנה •  פרטד •  פרטוסנטמיקלוש •  יאנושומוריה •  קאפובאר •  לבן •  מושונמגיארובאר •  פנונהלמה •  טט |  |
| כפרים | סאן • פאראד • אויקר • אשבאנירארו • בבוט • ציראק • דנשפה • אדווה • גיורו • הימוד • הוויי • קישפלוד • מיהאיי • אושלי • ראבקצל • רפצסמרה • סארפלד • ואדושפה • ואשארושפלו • וסקן • ויטנייד • אבדה • בזי • בן • רטלפ • ברץ' • דונסג • דונסנטפאל • אנשה • פהרטו • גניי • גיורלדמר • גיורשאג • גיורשבנהאז • פר • גיוראויפלו • גיוראויבראט • גיורזאמוי • איקרן • קאיארפץ • קישבאיץ' • קורונצו • קונסיגט • מושונסנטמיקלוש • מזארש • נג'בייץ' • ראבפטונה • שוקורופאטקה • טלטשטווה • טניה • ונק • ואמושסבדי • ניול • אטוונן • נאג'סנטיאנוש • אגפלווה • צ'אפורדיאנושפה • צ'פוד • אגיאגושסרגן • צ'ר • אברגץ • אג'האזשפלו • פרטבוז • פרטאנדרד • פרטהומוק • פרטראקוש • פרטספלק • גיאלוקה • הרקה • הג'קה • הידגשג • איוואן • קופהאזה • לווה • נג'צנק • נג'לוז' • נמשקר • פרסטג • פטהאזה • פיניה • פוסטצ'לאד • רפצוויש • רייטקמוז'אי • שרוד • שופרונהורפאץ' • שופרונקבשד • סקון • אונד • ולצ'יי • ז'ירה • אצ'לג • באגיוגסובאט • ברבץ' • בודונהיי • בוגיוסלו • בשארקאן • דר • צקוהאזה • אגייד • יובהאזה • קון • מגלוצה • מגיארקרסטור • מרקוטבדגה • פאלי • פאסטורי • פוטיונד • ראבצ'נק • ראבפורדאן • ראבשבש • ראבסנטאנדראש • ראבטמאשי • ראבצקפי • שובור • שופרונמטי • סיל • סילשארקאן • טארנוקרטי • ז'בהאזה • בזניה • דרנוז'לי  • דונקיליטי • דונרמטה • דונסיגט • פקטארדה • הלאסי • הדרוואר • הגיישהלום • קארויהאזה • קימלה • לבל • קישבודק • מאריאקאלנוק • מושונסולנוק • מושונאודוואר • אוירונפה • וארבלוג • ראיקה • ליפוט • פישקי • מצ'ר • בקונגיירוט • בקונפטרד • בקונסנטלאסלו • אץ' • פנייפה • גייראסונפה • לאזי • ניאלקה • פאזמאנדפאלו • רבזד • טריאנפוסטה • רומאנד • טאפסנטמיקלוש • וספרמוורשאן • שיקאטור • טאפ • ארפאש • צ'יקוואנד • פלפץ • גיארמט • גיימרה • גיירסמרה • קישבבוט • מרגש • ואג • מוריצהידה • ראבצ'צ'ן • ראבסנטמיהאי • סרצ'ן • ראבסנטמיקלוש |  |
| יישובים בנפת מושונמגירובאר |
| --- | --- | --- |
| יישובים | מושונמגיארובאר • אשבאנירארו • בזניה • דרנוז'לי • דונקיליטי • דונרמטה • דונסיגט • פקטארדה • הלאסי • הדרוואר • הגיישהלום • יאנושומוריה • קארויהאזה • קימלה • קישבודק • לבן • לבל • ליפוט • מאריאקאלנוק • מצ'ר • מושונסולנוק • מושונאודוואר • פישקי • ראיקה  • אוירונפה • וארבלוג |  |
ערך זה הוא קצרמרבנושא יישובים בהונגריה. אתם מוזמנים לתרום לוויקיפדיה ו.
קווין אנדרדה

קווין אורלנדו אנדרדה מוריו (בספרדית: Kevin Orlando Andrade Murillo; נולד ב-16 ביוני 1999) הוא כדורגלן קולומביאני המשחק בעמדת הבלם בבלטיקה קלינינגרד.
קריירה

אנדרדה התחיל את הקריירה שלו במחלקת הנוער של אמריקה קאלי. ב-30 באוגוסט 2018 ערך את הופעת הבכורה שלו בקבוצה הבוגרת בהפסד 2-0 ללאונס במסגרת הגביע הקולומביאני. ב-26 בינואר 2020 ערך את הופעת הבכורה שלו בליגה בניצחון 1-3 נגד אליאנסה פטרולרה. ב-24 במרץ 2021 הבקיע את שער הבכורה שלו בקבוצה בהפסד 2-1 לאינדפנדיינטה מדיין.
ב-4 בפברואר 2022 הושאל לפלטנסה מליגת העל הארגנטינאית עד לסיום העונה. בסיום העונה חזר לקאלי.
ב-25 בינואר 2024 חתם בבלטיקה קלינינגרד מליגת העל הרוסית.
תארים

ליגת העל הקולומביאנית: 2019 קלאסורה, 2020
קיקו, נסיכת אקישינו

קִיקוֹ, נסיכת אָקִישִׁינוֹ (ביפנית: 秋篠宮妃紀子 או בתוארה הרשמי 文仁親王妃紀子, נולדה כקיקו קאוואשימה, 川嶋紀子; ‏ב-11 בספטמבר 1966) היא אשתו של יורש העצר פומיהיטו, נסיך אקישינו.